CELEX: 62021TN0272
Language: lt
Date: 2021-05-19 00:00:00
Title: Byla T-272/21: 2021 m. gegužės 19 d. pareikštas ieškinys byloje Puigdemont i Casamajó ir kt. / Parlamentas

2021 7 12   
            
            
               LT
            
            
               Europos Sąjungos oficialusis leidinys
            
            
               C 278/56
            
         
      2021 m. gegužės 19 d. pareikštas ieškinys byloje Puigdemont i Casamajó ir kt. / Parlamentas
      
      (Byla T-272/21)
      (2021/C 278/77)
      Proceso kalba: anglų
      
         Šalys
      
      
         Ieškovai: Carles Puigdemont i Casamajó (Vaterlo, Belgija), Antoni Comín i Oliveres (Vaterlo), Clara Ponsatí i Obiols (Vaterlo), atstovaujami advokatų P. Bekaert, J. Costa i Rosselló, G. Boye ir S. Bekaert
      
         Atsakovas: Europos Parlamentas
      
         Reikalavimai
      
      Ieškovai Bendrojo Teismo prašo:
      
                  —
               
               
                  panaikinti 2021 m. kovo 9 d. Europos Parlamento sprendimus dėl prašymo atšaukti Carles Puigdemont i Casamajó (P9_TA(2021)0059 – [2020/2024(IMM)]), Antoni Comín i Oliveres (P9_TA(2021)0060 – [2020/2025(IMM)]) ir Clara Ponsatí Obiols (P9_TA(2021)0061 – [2020/2031(IMM)]) imunitetą,
               
            
                  —
               
               
                  priteisti iš atsakovo visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi aštuoniais pagrindais.
      
                  1.
               
               
                  Ieškinio pirmasis pagrindas grindžiamas tuo, kad Parlamentas neįvykdė pareigos pakankamai ir tinkamai motyvuoti ginčijamus sprendimus, taip pažeisdamas pareigą motyvuoti pagal SESV 296 straipsnio antrą pastraipą ir Chartijos 41 straipsnio 2 dalies c punktą, kiek tai susiję su Chartijos 47 straipsnyje įtvirtinta teise į veiksmingą teisminę gynybą.
               
            
                  2.
               
               
                  Ieškinio antrasis pagrindas grindžiamas Europos Parlamento darbo tvarkos taisyklių 9 straipsnio 1 dalies, siejamos su Chartijos 20, 21 ir 47 straipsniais, pažeidimu, kiek tai susiję su teise kreiptis į įstatymu nustatytą teismą, nes kompetentinga valstybės narės institucija nesikreipė į Parlamentą su prašymu atšaukti imunitetą.
               
            
                  3.
               
               
                  Ieškinio trečiasis pagrindas grindžiamas Chartijos 41 straipsnio 1 dalyje įtvirtintos teisės į nešališką ir teisingą bylos nagrinėjimą pažeidimu, kuris taip pat prilygsta Chartijos 39 straipsnio 2 dalies pažeidimui, nesilaikant pareigos motyvuoti kelis procesinius sprendimus, taip pažeidžiant SESV 296 straipsnio antrą pastraipą ir Chartijos 41 straipsnio 2 dalies c punktą, taip pat SESV 15 straipsnio ir Chartijos 47 straipsnio pažeidimui.
               
            
                  4.
               
               
                  Ieškinio ketvirtasis pagrindas grindžiamas Chartijos 41 straipsnio 2 dalies b punkte įtvirtintos teisės būti išklausytam, susijusios su teise susipažinti su dokumentais pagal Chartijos 42 straipsnį, teise į gynybą ir veiksmingą teisminę gynybą, pažeidimu.
               
            
                  5.
               
               
                  Ieškinio penktasis pagrindas grindžiamas teisinio saugumo ir lojalaus bendradarbiavimo principų pažeidimu, nes ginčijamuose sprendimuose nėra aiškiai aptarta imuniteto atšaukimo apimtis, taip pat Chartijos 47 ir 48 straipsniuose įtvirtintų atitinkamai teisės į veiksmingą teisminę gynybą ir teisės į gynybą pažeidimu.
               
            
                  6.
               
               
                  Ieškinio šeštasis pagrindas grindžiamas SESV 343 straipsnyje ir Protokolo Nr. 7 9 straipsnyje, siejamuose su Chartijos 6 straipsniu, 39 straipsnio 2 dalimi ir 45 straipsniu, SESV 21 straipsniu ir Darbo tvarkos taisyklių 5 straipsnio 2 dalimi, numatytų imunitetų pažeidimu, nes Parlamentas visiškai neatsižvelgė į įstatyme numatytus kriterijus, spręsdamas dėl prašymo atšaukti imunitetą arba padarė akivaizdžią šių įstatyme numatytų kriterijų vertinimo klaidą.
               
            
                  7.
               
               
                  Ieškinio septintasis pagrindas grindžiamas Chartijos 41 straipsnyje įtvirtinto gero administravimo principo ir Chartijos 20 ir 21 straipsniuose, siejamuose su SESV 343 straipsniu, Protokolo Nr. 7 9 straipsniu, Chartijos 6 straipsniu, 39 straipsnio 2 dalimi ir 45 straipsniu, įtvirtinto lygybės principo pažeidimu, nes Parlamentas nukrypo nuo savo paties numatytų papildomų kriterijų, priimdamas sprendimą dėl prašymo atšaukti imunitetą, arba padarė akivaizdžią vertinimo klaidą.
               
            
                  8.
               
               
                  Ieškinio aštuntasis pagrindas grindžiamas gero administravimo principo ir vienodo požiūrio principo, siejamų su Chartijos 6, 20, 21 straipsniais, 39 straipsnio 2 dalimi ir 45 straipsniu, pažeidimu, atsižvelgiant į ankstesnę praktiką, pagal kurią Parlamentas neatšaukia savo narių imuniteto, kad juos būtų galima suimti, kai nėra apkaltinamojo nuosprendžio, ir į Darbo tvarkos taisyklių 9 straipsnio 7 dalį.